आर्मी चीफ बिपिन रावत के ऑल इंडिया यूनाइटेड डेमोक्रैटिक फ्रंट (एआईयूडीएफ) और बांग्लादेशी शरणार्थियों पर दिए बयान पर विवाद बढ़ गया है। ऑल इंडिया मजलिस-ए-इत्तेहादुल मुसलिमीन (एआईएमआईएम) के चीफ असदुद्दीन ओवैसी का कहना है कि राजनीतिक दलों पर स्टेटमेंट देना आर्मी चीफ का काम नहीं है। उधर, बीजेपी और कांग्रेस ने कहा कि आर्मी चीफ के बयान पर राजनीति नहीं होनी चाहिए। उन्होंने असम के हालात को देखते हुए यह बात कही। इस बीच आर्मी ने बिपिन रावत के बयान को सही बताया है। बता दें कि उन्होंने बुधवार को कहा था कि वोट बैंक की राजनीति के चलते ही एआईयूडीएफ संगठन असम में बीजेपी से बहुत तेजी से बढ़ा है।